Kulowska gmejna je 61 km² wulka. Do njeje słuša w zdalenosći hač do 5 km 11 wsow, kiž běchu něhdy samostatne. Nimale wšitke so 1994 Kulowej přizamknychu a běchu tež hižo prjedy z Kulowom wusko zwjazane, wšako słušeja do jedneje wosady a haja samsne nałožki a tradicije. Někotre wsy hižo wot 70tych lět w gmejnskim zwjazku z Kulowom hromadźe dźěłaja. 1992 so z dalšimi wokolnymi wsami zarjadniski zwjazk wutwori.
Ze zagmejnowanjom su wsy dźěl swojeje samostatnosće zhubili, za to pak swoje mocy ze susodnym městom zjednoćili. A z tym běchu spěšniši hač powšitkowny trend zjednoćenja zarjadnistwow, kiž je pozdźišo přišoł.
szl_Latn szl_Latn